Aquest text parla sobre el tema Multimèdia?
Cabíria (en grec antic καβείρια "Kabeíria") era un festival, que se celebrava a les ciutats on eren adorades les deïtats dels cabirs, unes divinitats dels pelasgs, especialment a Samotràcia, on hi tenien el temple més important, i també a Imbros, Lemnos, Tebes, Antedon, Pèrgam i Beirut. Segons Estrabó també se celebrava en una illa propera a Britània. Se sap que els pelasgs dedicaven una dècima part de les seves collites als cabirs. Els seus ritus són desconeguts, ja que no es podien revelar, però se sap que causaven indignació als atenencs probablement per les seves celebracions orgiàstiques. Les festes se celebraven en qualsevol moment entre maig i setembre, però hi havia una gran celebració especial el mes d'agost. La principal celebració es feia a Samotràcia cada any i durava nou dies i els que hi participaven eren purificats dels seus crims anteriors per uns hierofantes o sacerdots especials, i hi ha testimonis de que es feia una mena de confessió pública. Sembla que les dones i els nens també participaven en les cerimònies. Els sacerdots dansaven, i eren anomenats pels romans salii. Els iniciats, segons Apol·loni Rodi, portaven una cinta porpra (ταινία) a l'entorn de la cintura i un amulet que els preservava dels perills de les tempestes a la mar. A Lemnos la festa es feia de nit i durava també 9 dies en els quals tots els focs de l'illa eren apagats i s'oferien sacrificis als morts; el foc s'encenia quan retornava el vaixell que havia portat ofrenes a Delos, i se celebraven banquets. Aquesta festa va entrar en decadència i va desaparèixer molt aviat.
No.